БҚО-да бір аптада 413 адамнан коронавирус анықталды
DATE: 12:53, 16 Наурыз 2021 | GMT +5
TITLE: БҚО-да бір аптада 413 адамнан коронавирус анықталды
URL: https://kaz.inform.kz/news/bko-da-bir-aptada-413-adamnan-koronavirus-anyktaldy_a3764935/
META: DATE: 12:53, 16 Наурыз 2021 | GMT +5
TOTAL WORDS: 127
AUTHOR(S):
TEXT: БҚО Денсаулық сақтау басқармасының баспасөз қызметінен мәлім еткендей, облыс «қызыл» аймаққа қайта кірді. Осы кезге дейін облыста 13878 адам коронавирус жұқтырып, соның 11459-ы жазылып шықты. 219 адам өмірден озды. Пневмонияға шалдыққан 250 адам стационарлық, 40 науқас амбулаторлық ем алуда. Күні бүгін инвазивті емес жасанды тыныс алу аппаратына - 6, оттегі концентраторына - 14, орталықтандырылған оттегі көзіне 68 адам қосылған. Инфекциялық ауруханаларда - 275, карантиндік стационарларда - 38 адам емделуде. 16 адам жансақтау бөлімінде жатыр. Қыркүйек айынан бері ауырған балалар саны 536-ке жетті. Биыл 358 бала коронавирус жұқтырған. Чинарев кенішіндегі «Жайықмұнай» жшсда жыл басынан бері 35 адамнан індет табылды. Ал Қарашығанақ кенішін игеріп жатқан «ҚПО б. » компаниясында биыл 48 адамның ауырғаны тіркелді. Еске сала кетейік, бұдан бұрын БҚО-да соңғы төрт күнде 231 адамнан коронавирус табылғанын жазған болатынбыз
